เซี่ยงไฮ้คอมโพสิตปิดบวก 19.58 จุด หลังจีนควบคุมความเสี่ยงภาคธนาคาร
เซี่ยงไฮ้คอมโพสิตปิดบวก 19.58 จุด หลังจีนควบคุมความเสี่ยงภาคธนาคาร
11 เม.ย. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น  โดยดัชนีเซี่ยงไฮ้คอมโพสิตปรับตัวสูงขึ้น 19.58 จุด หรือ 0.60% ปิดที่ 3,288.97 จุด ภายหลังจากที่จีนได้ประกาศใช้มาตรการควบคุมความเสี่ยงในภาคธนาคาร
คณะกรรมการกำกับกิจการธนาคารจีน (CBRC) ประกาศว่า จะใช้มาตรการควบคุมความเสี่ยงทั่วภาคธนาคาร เพื่อขจัดความเสี่ยงด้านการเงินในด้านต่างๆที่สำคัญ การใช้มาตรการในครั้งนี้จะพุ่งเป้าไปที่การจัดการกับความเสี่ยงด้านการเงินในภาคธนาคาร และติดตามความเสี่ยงด้านการเงินที่ไม่มีผลในเชิงระบบ